***МЕРКИ ЗА ПОВИШАВАНЕ КАЧЕСТВОТО НА ОБРАЗОВАНИЕ***

 ***в ДГ “Кокиче“, гр. Плевен***

 Настоящите мерки за повишаване качеството на образование са приети на Педагогически съвет с Протокол № 1/11.09.2019 г.

***Общи положения***

Чл.1. Настоящите мерки, определят ДОС за управление на качеството на образование в ДГ

***Същност и принципи***

Чл.2. Управлението е непрекъснат процес на организационно развитие, основан на анализиране, планиране, изпълнение на дейностите, оценяване и внасяне на подобрения в работата.

 Чл.3. Степента на съответствие на услугата за децата за качеството на образованието, определяме с:

* Нормативните изисквания (закони, държавни образователни стандарти и др. юридически актове);
* Очакванията на потребителите (деца, родители, работодатели);
* Очакванията на други заинтересовани страни.

Чл.4. Принципи за управление на качеството:

* Ефикасност и ефективност;
* Автономност и самоуправление;
* Ангажираност и сътрудничество;
* Непрекъснатост и прозрачност на процеса.

Чл.5. Цели:

1.Повишаване качеството на образователния процес в ДГ;

2.Иницииран стремеж за индивидуализиран подход за постижения, в съответствие с ДОС;

3.Организационно развитие.

Чл.6. Рамкови изисквания за управление на качеството.

(1) Анализирането, планирането, изпълнението на дейностите и внасянето на подобрения в работата на ДГ, се осъществява ежегодно чрез разработването и изпълнението на стратегията за развитие на ДГ, в съответствие със ЗПУО.

(2) Документите по ал.1, се приемат на ПС и се одобряват от Обществения съвет.

(3) Стратегията за развитие се публикува на интернет страницата на ДГ.

 Чл.7. Анализирането в процеса на управление на качеството се основава на:

* Резултатите от изпълнението на целите на ДГ;
* Силните и слаби страни, възможностите и рисковете за развитие;
* Индивидуалното развитие и постижения на всяко дете, в съответствие с неговите образователни резултати;
* Анализирането е етап в разработването и актуализирането на стратегията за развитие на ДГ.

Чл.8. Оценяването в процеса на управлението на качеството се извършва чрез инспектиране.

Чл.9. Мерките за повишаване на качеството се публикуват на интернет страницата на ДГ в 7 дневен срок след утвърждаване от директора и са достъпни за период не по-малък от 4 години от публикуването им.

Чл.10. При необходимост, стратегията за развитие на ДГ се актуализира с нови цели за развитие.

***Органи за управление***

Чл.11. Органи за управление са директора и Педагогическия съвет.

Чл.12. Директорът организира, контролира и отговаря за процеса на управление качеството:

 1. Организира изпълнението на дейностите;

 2. Определя работната група, нейния състав, задачите и сроковете за тяхното изпълнение;

Чл.13. ПС приема ежегодния отчет и мерки за повишаване качеството на образованието.

***Преходни и заключителни разпоредби***

 Настоящите Мерки се издават на основание чл.22, ал.4, във връзка с чл.22, ал.2, т.15 от ЗПУО. 2017г.